Държавен вестник, бр. 32, 2011 г., стр. 63

БРОЙ  32	
Д Ъ Р Ж А В Е Н  В Е С Т Н И К 	
СТР.  63  
2. документ, удостоверяващ най-малко две 
години професионална практика в същата 
област;
3. професионална биография.
(4) Заявленията се подават в деловодството 
на Министерството на културата и се регис­
трират в отделна партида по реда на тяхното 
постъпване.
Чл. 6. Въз основа на подадените заявления 
длъжностните лица, оправомощени да водят 
регистъра:
1. образуват преписка по всяко подадено 
заявление;
2. попълват регистрационен картон съглас­
но приложение № 2;
3. извършват вписванията в регистъра, 
регламентирани от тази наредба;
4. дават справки и издават удостоверения 
за вписаните обстоятелства. 
Чл. 7. (1) При установяване на нередовности 
или непълноти в подаденото заявление или 
в приложените документи се дават указания 
за тяхното отстраняване в 7-дневен срок от 
постъпване на заявлението.
(2) Заявителят е длъжен да отстрани не­
редовностите по преписката в 3-дневен срок 
от получаване на указанията. 
(3) При неотстраняване на нередовността 
и непълнотите в заявлението в срока по ал. 2 
заявлението не се разглежда.
Чл. 8. (1) В 14-дневен срок от подаване 
на заявлението министърът на културата 
или оправомощено от него длъжностно 
лице разпорежда вписване в регистъра 
или отказва да извърши регистрация, ако 
лицето не отговаря на условията по чл. 4. 
Уникалният номер в регистъра се образува 
от датата на вписване и от поредния номер 
на вписването за деня.
(2) На вписаното в регистъра лице се изда­
ва удостоверение за регистрация по образец 
съгласно приложение № 3.
(3) Отказът за регистрация подлежи на 
обжалване по реда на Административнопро­
цесуалния кодекс.
Чл. 9. (1) В 7-дневен срок от настъпване 
на промяна на вписаните обстоятелства впи­
саното в регистъра лице е длъжно да подаде 
заявление съгласно приложение № 1, в което 
се посочват новите обстоятелства и се при­
лагат необходимите документи.
(2) Промените по ал. 1 се отразяват в ре­
гистрационния картон. 
Чл. 10. (1) Заличаване на вписване в пуб­
личния регистър се извършва при: 
1. молба на вписаното лице, с която се иска 
заличаване от регистъра, като се посочват 
причините за това;
2. предложение на Главна дирекция „Ин­
спекторат по опазване на културното наслед­
ство“ във връзка с констатирани администра­
тивни нарушения на Закона за културното 
наследство и подзаконовите актове по неговото 
прилагане;
3. смърт на лицето.
(2) Заличаването се извършва със заповед 
на министъра на културата или на оправо­
мощено от него длъжностно лице.
Раздел ІІ
Съдържание на регистъра
Чл. 11. (1) Публичният регистърът на лица­
та, които имат право да извършват дейности 
по консервация и реставрация, се води по 
образец съгласно приложение № 4.
(2) Регистърът се води на хартиен и елек­
тронен носител. Регистърът, който се води на 
хартиен носител, съдържа регистрационните 
картони по чл. 12.
(3) При несъответствие между записа на 
хартия и електронния носител поражда дейст­
вие този, който е воден на хартия.
Чл. 12. В регистрационния картон се 
вписват:
1. трите имена и ЕГН на заявителя;
2. гражданство;
3. адрес за контакт, телефон и електронен 
адрес;
4. номер на диплом за завършено висше 
образование и наименование на учебното 
заведение, което го издава;
5. документ, удостоверяващ допълнително 
получена специализация;
6. области на дейност по консервация и 
реставрация;
7. професионална практика и нейната 
продължителност;
8. номер на удостоверението за вписване;
9. заповед за отказ за вписване;
10. заповед за заличаване на вписването.
Чл. 13. (1) В регистъра не се допускат 
поправки. 
(2) Допуснати очевидни фактически грешки 
в съдържанието на публичния регистър се 
поправят служебно или по искане на заин­
тересовани лица.
(3) При поправка на фактически грешки, 
допуснати при вписването, длъжностното лице 
прави забележка в регистрационния картон 
и се подписва. 
Чл. 14. Справки за информация в регистъра 
изготвя длъжностното лице по чл. 3, ал. 1 от 
тази наредба при спазване разпоредбите на 
Закона за защита на личните данни и Закона 
за достъп до обществена информация.